|  |
| --- |
| **Budapest Főváros VII. kerület Erzsébetváros Önkormányzata**  **Veres Zoltán bizottsági elnök** |

Iktatószám: Napirendi pont: ….

**ELŐTERJESZTÉS**

**A** M**űvelődési, Kulturális és Szociális Bizottság2024. február 19 - ei rendes**

**ülésére**

|  |  |
| --- | --- |
| **Tárgy:** | A Művelődési, Kulturális és Szociális Bizottság 2024. évi munkatervének elfogadása |

**Készítette:**

Prógli Katalin

kulturális referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendeletének 21. § (1)-(2) bekezdése alapján

*„(1) A Képviselő-testület - a naptári évtől eltérő - éves munkaterv szerint dolgozik.*

*(2) Az éves munkatervet a polgármester minden év február 28. napjáig köteles beterjeszteni. Az éves munkaterv tartalma március 16-tól a következő év március 15-ig szól.”*

A Magyarország helyi önkormányzatairól szóló 2011. évi CLXXXIX. törvény 60. §-a értelmében „*A bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a képviselő-testületre vonatkozó szabályokat kell megfelelően alkalmazni...”*

Fenti jogszabályi hivatkozás alapján a Művelődési, Kulturális és Szociális Bizottság 2024. évi munkaterve 2024. március 16-tól 2025. március 15-ig foglalja magába a Bizottság rendes üléseinek várható napirendi pontjait. A Bizottság a munkatervében szereplő üléseken kívül, az előre nem látható, vagy nem pontosan meghatározható határidőkhöz kötött döntések meghozatalához is igazodik.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (II.19.) határozata a Művelődési, Kulturális és Szociális Bizottság 2024. évi munkatervének elfogadásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Művelődési, Kulturális és Szociális Bizottság 2024. március 16-tól 2025. március 15-ig terjedő időszakra vonatkozó munkatervét a határozat melléklete szerint elfogadja.

**Felelős:** Veres Zoltán elnök

**Határidő:** azonnal

Budapest, 2024. február 9.

Veres Zoltán

bizottsági elnök

Melléklet: A Művelődési, Kulturális és Szociális Bizottság 2024. évi munkaterve