|  |
| --- |
| **Budapest Főváros VII. kerület Erzsébetváros Önkormányzata**  Gyuris GabriellaHumánszolgáltató Iroda vezetője |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2024. február 19 - ei rendes

ülésére

|  |  |
| --- | --- |
| **Tárgy:** | A Bihari János Kulturális Egyesület 2023. évi szakmai beszámolójának elfogadása a közművelődési megállapodásban foglaltak teljesüléséről |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

Az előterjesztést nyilvános ülésen kell tárgyalni.

A határozatok elfogadásához egyszerű szavazattöbbség szükséges.

**Tisztelt Bizottság!**

Budapest Főváros VII. kerület Erzsébetváros Önkormányzata a Képviselő-testület 409/2018. (XII.21.) számú határozata értelmében közművelődési megállapodást kötött a Bihari János Kulturális Egyesülettel, amely a Képviselő-testület 779/2021. (XII.15.) határozata alapján 2024. december 31-éig meghosszabbításra került, évi 4.210.000 Ft-ban megállapított támogatási összeggel.

A megállapodás keretében az Egyesület a következő feladatokat vállalja:

1. néptánc oktatást biztosít az Erzsébetvárosi Bóbita Óvodában, az Erzsébetvárosi Magonc Óvodában, a Budapest VII. Kerületi Baross Gábor Általános Iskolában, valamint az Erzsébetvárosi Kéttannyelvű Általános Iskola, Szakgimnázium Szakközépiskolában, adott nevelési-, illetve tanévben 9 hónapon keresztül, heti 1 alkalommal 2 óra időtartamban az intézményekben.
2. az önkormányzat és intézménye, valamint gazdasági társasága (Bischitz Johanna Integrált Humán Szolgáltató Központ, ERöMŰVHÁZ Nonprofit Kft.) által szervezett kerületi rendezvényeken, programokon igény szerint fellép, valamint részt vesz a testvérvárosi kapcsolatok ápolásában, évente legfeljebb négy alkalommal.
3. igény szerint folklórral, néptánccal kapcsolatos szakmai szolgáltatás nyújt a kerület lakossága számára az önkormányzattal, intézményeivel, gazdasági társaságaival együttműködve, évente legfeljebb négy alkalommal.
4. 10 darab térítésmentes belépőjegyet biztosít a Bihari Táncegyüttes Évadzáró rendezvényére
5. nyári néptánc tábort szervez, amelynek részvételi díjából a kerületi lakosoknak 50% kedvezményt, a rendszeres gyermekvédelmi kedvezményben részesülő kerületi lakosoknak 75% kedvezményt biztosít.

A 2023. évre nyújtott 4.210.000 Ft összegű támogatás felhasználásáról az Egyesületnek a tárgyévet követő január 31. napjáig kell elszámolnia, a szakmai beszámoló elfogadásáról a Művelődési, Kulturális és Szociális Bizottság jogosult dönteni. A pénzügyi elszámolást a Humánszolgáltató Iroda megvizsgálta és elfogadta.

Az Egyesület 2023. évi szakmai beszámolója az előterjesztés mellékletét képezi, mely tartalmazza a megállapodásban vállalt feladatok megvalósításának bemutatását.

A beszámoló tartalmazza, hogy néptánc oktatás tekintetében 2023-ben 4 intézményben összesen 187 órát tartottak oktatóik, két nyári néptánc tábort szerveztek összesen 42 fő részvételével. 13 erzsébetvárosi gyermek vett részt 50%-os kedvezménnyel nyári tánctáborukban, azonban rendszeresen gyermekvédelmi kedvezményben részesülő kerületi lakos idén sem jelentkezett a nyári programra. Két kerületi felkérésnek tett eleget a Bihari Egyesület, néptáncosaik május 18-án szépkorúak előtt léptek fel, illetve szeptember 23-án a Civil Korzón szerepeltek. Az Évadzáró műsorra 4 darab jegyigényt teljesítettek az önkormányzat dolgozói részére.

A benyújtott szakmai beszámolóban foglaltak alapján a közművelődési megállapodásban vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2024. (II.19) határozata a Bihari János Kulturális Egyesület közművelődési megállapodás alapján benyújtott szakmai beszámolójának elfogadásáról**

Budapest Főváros VII. Kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy a **Bihari János Kulturális Egyesület** közművelődési megállapodás alapján benyújtott **2023. évi szakmai beszámolóját** elfogadja.

**Felelős**: Veres Zoltán bizottsági elnök

**Határidő**: 2024. február 19.

Budapest, 2023. február 8.

Gyuris Gabriella

irodavezető

Mellékletek:

1. számú melléklet: Bihari János Kulturális Egyesület 2023. évi szakmai beszámolója