|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. február 19 - ei rendes**

**ülésére**

|  |  |
| --- | --- |
| **Tárgy:** | Javaslat a 9. számú felnőtt háziorvosi körzethez kapcsolódó praxisjog átruházásához szükséges vélemény kialakítására |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A **PrimeMed Betéti Társasággal** (székhely: 2500 Esztergom, Pifkó P. u. 2., cégjegyzékszám: 11-06-011648, adóazonosító szám: 26670452-1-42, bankszámlaszám: 10401196-50526882-86781000, képviseli: Zalaba Dávid ügyvezető), mint Egészségügyi Szolgáltatóval (továbbiakban: **Szolgáltató**) **2011. március 01.** napjától határozatlan idejű feladat-ellátási szerződés (továbbiakban: **Szerződés**) jött létre, Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló **19/2013. (IV.30.)** önkormányzati rendelete 1. számú mellékletében meghatározott **9. számú alapellátást nyújtó felnőtt háziorvosi körzet** egészségügyi feladatainak ellátására. A szerződés alapján személyes ellátási kötelezettséggel Dr. Reményi Andrea rendelkezett.

A Szerződés a Primemed Bt. ügyvezetőjének kérelmére, közös megegyezéssel 2023. december 04. napján megszüntetésre került, hat hónapos felmondási idővel, mely 2024. június 30. napján telik le.

A praxishoz kapcsolódó praxisjoggal Dr. Reményi Andrea rendelkezett.

Az önálló orvosi tevékenységről szóló 2000. évi II. tv. 1. § (2) bekezdés c) pontja értelmében az orvos részére adott önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel, meghatározott körzetben végezhető.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet (a továbbiakban: Vhr.) 13/A. § (1) bekezdése értelmében „A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”

**Dr. Reményi Andrea** és **Dr. Kaszás Anikó** 2024. február 05. napján kelt **közös szándéknyilatkozat**tal fordultak Budapest Főváros VII. kerület Erzsébetváros Önkormányzata polgármesteréhez, melyben bejelentették, hogy **Dr. Reményi Andrea a praxisjogát értékesíteni** kívánja Dr. Kaszás Anikó részére. **Dr. Kaszás Anikó** nyilatkozatával kijelentette, hogy **a praxisjogot meg kívánja vásárolni**.

Dr. Kaszás Anikó a Primemed Bt. alalmazásában kíván praktizálni.

A felek praxisjog-elidegenítésére vonatkozó közös szándéknyilatkozata jelen előterjesztés mellékletét képezi.

Az önálló orvosi tevékenységről szóló 2000. évi II. tv. 2/A. § (1)-(2) bekezdése értelmében:

„*(1)* ***A praxisjog elidegenítésére vonatkozó szándékát*** *– a* ***praxisjogot megszerezni kívánó orvost is megjelölve*** *–* ***az azt elidegeníteni kívánó személy******bejelenti az*** *adott praxisjoggal érintett települési* ***önkormányzatnak****.*

*(2) Ha az (1) bekezdés szerinti* ***önkormányzat*** *– a praxisjog engedélyezésére jogosult* ***egészségügyi államigazgatási szerv véleményének kikérését követően*** *–*

*a)* ***a praxisjogot megszerezni kívánó orvossal*** *– a praxisjog megszerzése esetén – az adott körzetben a 2/B. § szerinti feladat-ellátási szerződést kíván kötni, erről a felek* ***előszerződést köt****nek.”*

Fenti jogszabályi rendelkezés alapján, ha a Tisztelt Bizottság úgy határoz, hogy előszerződést kíván kötni a Dr. Kaszás Anikót foglalkoztatni kívánó Primemed Bt-vel, megkérjük az Országos Kórházi Főiazgatóság Alapellátásfejlesztési Igazgatóság (továbbiakban: OKFŐ) véleményét az előszerződés megkötése tekintetében.

AVhr. 3. § (1) bekezdése értelmében **területi ellátási kötelezettséggel háziorvosi tevékenységet végezni csak praxisengedély birtokában lehet.** A praxisengedély kiadása iránti kérelemhez a Vhr. 4.§ (3) bekezdés b) pontja értelmében **mellékelni kell a kérelmező és az önkormányzat által kötött előszerződést**, amelyben az Önkormányzat kötelezettséget vállal arra, hogy a megfelelő feltételek megléte esetén ellátási szerződést köt az orvossal.

*„4. § (1) A praxisengedélyt az engedélyező szerv annak az orvosnak adja ki, aki háziorvosi tevékenység végzésére a vonatkozó jogszabályok rendelkezései szerint jogosult, és megfelel a (2)-(3) bekezdés szerinti feltételeknek.*

*(2) A praxisengedély kiadása iránti kérelemhez csatolni kell:*

*a) a jogszabályban meghatározott alkalmassági vizsgálat eredményéről szóló igazolást,*

*b) az (1) bekezdésben foglalt jogszabályban meghatározott feltételek fennállásáról szóló igazolásokat, dokumentumokat.*

*(3) A (2) bekezdésben meghatározott okiratokon túlmenően* ***a praxisengedély kiadása iránti kérelemhez mellékelni kell:***

*a) a praxisjog átruházásáról szóló szerződést,*

***b) a kérelmező és az önkormányzat által kötött előszerződést****,*

*c) a praxisjog folytatása esetén a kérelmezőnek a folytatásra való jogosultságát igazoló okiratokat, ideértve - több folytatásra jogosult személy esetén - az Öotv. 2. § (5) bekezdésében meghatározott megállapodást is. (…)”*

Fent hivatkozott jogszabályi rendelkezések alapján ahhoz, hogy Dr. Kaszás Anikó praxisengedélyt szerezzen előszerződést szükséges kötni, melyet a praxisengedély kiadása iránti kérelemhez mellékelni kell.

A praxisjog átruházásával kapcsolatos eljárás összetett és időigényes volta miatt (adásvételi szándék bejelentése, Országos Kórházi Főigazgatóság véleményének beszerzése, előszerződés megkötése, praxisengedély kiadása, feladat-ellátási szerződés megkötése, majd működési engedély megszerzése és finanszírozásra vonatkozó szerződéskötés) és az eljárás gördülékeny lebonyolítása érdekében javasoljuk, hogy a Bizottság - az eddigi gyakorlatnak megfelelően - egy időben, meghatározott feltételekkel hozza meg a praxisjog átruházásához szükséges döntéseket.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7 pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Felkérem a tisztelt Bizottságot az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024 (II. 19.) határozata a 9. számú területi ellátási kötelezettséggel működő felnőtt háziorvosi körzet ellátásáról**

Budapest Főváros VII. kerület Erzsébetváros Önkormányzatának Művelődési, Kulturális és Szociális Bizottsága hozzájárul ahhoz, hogy Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 9. számú háziorvosi körzet ellátására vonatkozólag Dr. Kaszás Anikó praxisjogot szerezzen.

Felelős: Niedermüller Péter polgármester

Határidő: 2024. február 19.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024 (II. 19.) határozata egészségügyi feladat-ellátási és használati szerződésre vonatkozó előszerződés megkötéséről**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Amennyiben az Országos Kórházi Főigazgatóság által kiadott nyilatkozat alapján nem látszik akadálya, előszerződést köt a Dr. Kaszás Anikót foglalkoztató PrimeMed BetétiTársasággal (székhely: 2500 Esztergom, Pifkó P. u. 2., cégjegyzékszám: 11-06-011648, adóazonosító szám: 26670452-1-42, bankszámlaszám: 10401196-50526882-86781000, képviseli: Zalaba Dávid ügyvezető) a Budapest Főváros VII. kerület Erzsébetváros Önkormányzata Képviselő-testülete egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. sz. mellékletében meghatározott 9. számú területi ellátási kötelezettséggel működő felnőtt háziorvosi körzetre vonatkozóan, az önálló orvosi tevékenységről szóló 2000. évi II. törvény 2/A. § -a alapján. Az előszerződés alapján a felek 2024. július 1-jei hatállyal jogosultak egészségügyi ellátási és használati szerződést kötni, amennyiben Dr. Kaszás Anikó a körzetre vonatkozó praxisengedélyt megszerzi.
2. felkéri a Polgármestert a feladat-ellátási és használati szerződés megkötésére irányuló előszerződés aláírására.

Felelős: Niedermüller Péter polgármester

Határidő: 2024. március 31.

**3.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024 (II. 19.) határozata egészségügyi feladat-ellátási és használati szerződés megkötéséről**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az előszerződés megkötését, az abban foglaltak teljesülését és a Dr. Kaszás Anikó számára kiadott – az engedélyező szerv határozatával véglegessé vált – praxisengedély bemutatását követően a Budapest Főváros VII. kerület Erzsébetváros Önkormányzata Képviselő-testülete egészségügyi alapellátásról és körzeteinek kialakításáról szóló 19/2013 (IV.30.) önkormányzati rendelet (továbbiakban: Rendelet) 1. sz. mellékletében meghatározott 9. számú felnőtt háziorvosi körzetre vonatkozóan, 2024. július 1-jétől a Rendelet 6. melléklete szerinti egészségügyi feladat-ellátási és használati szerződést köt a PrimeMed BetétiTársasággal (székhely: 2500 Esztergom, Pifkó P. u. 2., cégjegyzékszám: 11-06-011648, adóazonosító szám: 26670452-1-42, bankszámlaszám: 10401196-50526882-86781000, képviseli: Zalaba Dávid ügyvezető), azzal, hogy a szerződés szerinti személyes ellátásra kötelezett Dr. Kaszás Anikó.
2. felkéri a Polgármestert a feladat-ellátási és használati szerződés aláírására.

Felelős: Niedermüller Péter polgármester

Határidő: a praxisengedélyt kiadó engedélyező szerv végleges határozatának bemutatását követően azonnal

Budapest, 2024. február 8.

**Gyuris Gabriella**

irodavezető

Előterjesztés melléklete: Szándéknyilatkozat