|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2024. február 19 - ei rendes

ülésére

|  |  |
| --- | --- |
| **Tárgy:** | A Slam Poetry Magyarország Egyesület szakmai beszámolójának elfogadása a Klaudió Civil Központ működtetésére vonatkozóan |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

Az előterjesztést nyilvános ülésen kell tárgyalni.

A határozatok elfogadásához egyszerű szavazattöbbség szükséges.

**Tisztelt Bizottság!**

A 1072 Budapest, Nagy Diófa u. 34. szám alatt 2022. októberében kialakított Klaudió Civil Központ működtetésére az önkormányzat pályázatot írt ki civil szervezetek részére. A kiírt pályázaton a Képviselő-testület 204/2022. (VII.13.) határozatával (előterjesztés 1. sz. melléklete) a **Slam Poetry Magyarország Egyesület** által benyújtott pályázatot nyilvánította nyertesnek, így az önkormányzat VIII/1621-2/2022 iktatószámon együttműködési megállapodást kötött a szervezettel (előterjesztés 2. sz. melléklete). Az Egyesület feladatát 2022. október 14. napjától egy év határozott időre látta el.

A működtetés keretében biztosítani kell a közösségi tér ingyenes használatát a kerületben tevékenykedő civil szervezetek számára, ezen túlmenően a működtető feladata többek között a civil szervezetek igényei alapján ingyenes könyvelési, pályázatírási, jogi, kommunikációs, szervezetfejlesztési és egyéb tematikájú képzések megszervezése, a lakosság számára szabadidős programok, szolgáltatások biztosítása, információs tevékenység ellátása.

Az Egyesület által benyújtott szakmai beszámolóból kiderül, hogy egy év alatt több mint 30 a hetedik kerületben regisztrált civil szervezet vette igénybe ingyenesen a Központot, akik 316 alkalommal foglalták le a helyszínt. Ehhez hozzáadva a nem regisztrált szervezetek és az Egyesület saját szervezésű eseményeit, összesen közel 400 program valósult meg, amelyből 133 civil, 155 kulturális és 102 sport jellegű volt, a közösségi tér termében pedig megközelítőleg 3400 ember fordult meg.

A szervezetek közül a legtöbb összejövetelt a Sirály Életmód Sport Egyesület, a Magyar Ultisok Egyesülete és az Ediktum Egyesület szervezték a helyszínre, de többek között az UNICEF, az Amnesty International Magyarország és az ELTE is bonyolítottak ott le programot. 2023. februárjától 15 alkalommal biztosítottak az igényekhez mérten különböző témákban ingyenes képzéseket, tanácsadást és konzultációt erzsébetvárosi civil szervezetek számára.

A feladat elvégzésére biztosított összesen 3.500.000 Ft összegű támogatás felhasználásáról készített pénzügyi elszámolást a Humánszolgáltató Iroda megvizsgálta és elfogadta. A benyújtott szakmai beszámolóban foglaltak alapján az együttműködési megállapodásban vállaltak teljesültek.

A Képviselő-testület munkájának tehermentesítése érdekében a szakmai beszámoló jóváhagyására vonatkozó hatáskört a Képviselő-testület 352/2023. (XI.15.) határozatával átruházta a Művelődési, Szociális és Kulturális Bizottságra. (előterjesztés 3. számú melléklete)

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (II.19.) határozata a Klaudió Civil Központ együttműködési megállapodás alapján benyújtott szakmai beszámolójának elfogadásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Slam Poetry Magyarország Egyesület a Klaudió Civil Központ működtetése tárgyában kötött együttműködési megállapodás alapján benyújtott szakmai beszámolóját elfogadja.

**Felelős**: Veres Zoltán bizottsági elnök

**Határidő**: 2024. február 19.

Budapest, 2024. február 8.

Szücs Balázs

alpolgármester

**Melléklet**:

Előterjesztés melléklete:

1. melléklet: 204/2022. (VII.13.) határozat
2. melléklet: Együttműködési megállapodás
3. melléklet: 352/2023. (XI.15.) határozat

Határozati javaslat melléklete:

1. melléklet: Szakmai beszámoló